Anul 2020 a fost greu și pentru politicieni. Tăriceanu şi Ponta au părăsit Parlamentul, iar Ludovic Orban a demisionat din fruntea Guvernului.
În 2020, am avut două scrutine: locale, în septembrie, şi parlamentare, în decembrie. PMP nu a reuşit să treacă pragul şi a rămas în afara Parlamentului. PSD a câştigat alegerile parlamentare, dar nu a reuşit să formeze o majoritate. ALDE şi Pro România au părăsit Parlamentul în 2020. După ce a pierdut parlamentarele, Ludovic Orban a plecat de la Guvern. AUR a devenit flavour of the year în Parlament.
Anul politic a stat şi el sub semnul COVID. Pe unii i-a cam încurcat, dar nu a reuşit să le zădărnicească planurile politice. Au dispărut partide din parlament, au apărut partide de nicăieri.În februarie, ape tulburi în politică. Orban cere alegeri anticipate, să se aşeze mai bine. Nu voia să ajungă să plătească decontul pandemiei. Nu îi iese planul. Şi Ciolacu îl trânteşte pe Orban prin moţiune de cenzură.Ludovic Orban, fost premier 5 februarie 2020: "Vreţi, nu vreţi, sunteţi parlamentari născuţi din pixul lui Dragnea. Şi nu veţi scăpa de stigmatul ăsta."În martie, Iohannis propune un nou premier: vechiul Orban. El are greaua misiune să guverneze în pandemie.Decontul a venit până la urmă, la sfârşitul anul. După o campanie electorală ofilită în stradă, dar aprigă pe Facebook, Ciolacu şi compania câştigă alegerile.Marcel Ciolacu, preşedinte PSD: "Singurul vaccin anti-ORBAN este votul."Ludovic Orban, premierul României: "Partidul Naţional Liberal consideră că este câştigătorul acestor alegeri."Ludovic Orban, fost premier al României: "Am luat decizia să-mi depun mandatul de prim-ministru."Vaccinul anti-Orban a funcţionat. Orban îşi dă demisia în plină pandemie şi lasă România în comanda generalului Ciucă. Chiar dacă s-a întâlnit pe la colţuri cu Simion de la AUR, Ciolacu nu reuşeşte să facă guvernul.Orban a bătut palma cu Barna şi Hunor, le-a dat două portofolii fără acoperire dar plătite de contribuabili.Și aşa s-a născut Guvernul Cîţu. Prima măsură? A îngheţat salariile bugetarilor.Florin Cîţu, prim-ministru al României: "Se menţine în cuantum brut salariile şi sporurile de care beneficiază personalul din administraţia publică şi locală."2020 înseamnă sfârşit de carieră politică pentru unii şi început spectaculos pentru alţii. Surpriză neplăcută pentru ALDE şi ProRomânia.Tăriceanu şi Ponta nu au câştigat noi mandate de parlamentari şi au ales să se întoarcă la familie.Chiar dacă Băsescu a spus că se poate şi fără el, PMP a rămas pe dinafară.În schimb, a intrat în Parlament unul care susţine unirea României cu fraţii de peste Prut. AUR fiinţează doar de vreun an şi a reuşit peste 10% la parlamentare.Călin Balabasciuc, Deputat AUR: "Deputat în circumscripţia numărul 12, Călăraşi, jur credinţă patriei mele, România."În 2020, două subiecte i-au dat bătăi de cap preşedintelui Klaus Iohannis: COVID-ul şi, cum altfel?!, PSD.În februarie se frământa cu organizarea alegerilor anticipate, în timp ce Europa întra în alertă.Klaus Iohannis: "Este normal să tratăm cu toată seriozitatea (…), dar nu există niciun motiv real de panică. Infecţia cu acest virus provoacă în marea majoritate a cazurilor doar simptome uşoare, dureri în gât, tuse şi febră, ca în orice răceală."Pentru domnul Iohannis, COVID-19 era atunci ca orice răceală, cu dureri în gât şi febră. Pe 16 martie decretat starea de urgenţă şi închidea oraşele.Klaus Iohannis, Preşedintele României: "Începând de astăzi, se instituie starea de urgentă pe întreg teritoriul României."Klaus Iohannis, Preşedintele României: "Numai făcând aceste sacrificii vom câştiga lupta cu acest inamic extrem de periculos."Klaus Iohannis, Preşedintele României: "Mult prea mulţi români mor de această boală."Teoretic, România ar trebui să stea liniştită vreo patru ani. Abia în 2024 mai mergem la vot.